एक्टर शक्ति अरोड़ा ने शेयर किया वीडियो, बोले- अजगर ने 150 अंडे दिए, तीन दिनों पहले आया था तेंदुआ
मुंबई के फिल्मसिटी में टीवी एक्टर शक्ति अरोड़ा के सेट पर अचानक अजगर घुंस गया था। एक्टर ने सोशल मीडिया पर वीडियो शेयर कर ये जानकारी दी और बताया कि एक्टर की जिंदगी आसान नहीं होती। उन्होंने ये भी बताया कि तीन दिनों पहले उनके
मुंबई के फिल्मसिटी में टीवी शो गुम है किसी के प्यार में के सेट पर अचानक अजगर घुस गया था। एक्टर शक्ति अरोड़ा ने सोशल मीडिया पर वीडियो शेयर कर ये जानकारी दी और बताया कि एक्टर्स की जिंदगी आसान नहीं होती। उन्होंने ये भी बताया कि तीन दिनों पहले उनके शो के सेट पर तेंदुआ भी आया था।
शक्ति अरोड़ा ने कहा कि असल में एक्टर्स की जिंदगी में ऐसी कई चुनौतियां आती हैं और उन्हें डटकर इनका सामना करना पड़ता है। उन्होंने कहा कि एक्टर होने का मतलब सिर्फ ग्लेमर से नहीं है।
10 मिनट में फॉरेस्ट ऑफिसर ने किया पाइथन का रेस्क्यू 
शक्ति अरोड़ा ने बताया कि सेट पर अचानक उन्हें रेंगता हुआ अजगर दिखाई दिया। बाद में फॉरेस्ट ऑफिसर्स ने अजगर को पकड़कर सुरक्षित तरीके से जंगल में छोड़ दिया। शक्ति अरोड़ा ने बताया कि करीब 10 मिनट में ही सांप को पकड़ लिया गया था सिचुएशन कंट्रोल कर ली गई थी। हालांकि, थोड़ी देर के लिए सेट पर मौजूद सभी लोग घबरा गए थे।
हमें ये बताया गया था कि ये मादा अजगर है और इसने सेट के आसपास के एरिया में करीब 100-150 अंडे दिए होंगे। हमारे शो के सेट के आसपास कई और शोज के सेट भी हैं। ऐसा नहीं है कि हमारे शो का सेट बिल्कुल जंगल में अंदर ही है। इससे पहले भी मैंने एक बार हिरण को और एक बार किसी सांप को रोड क्रॉस करते हुए देखा है।
सेट पर कुत्तों और बंदरों का शिकार करने आया था तेंदुआ: शक्ति अरोड़ा 
शक्ति अरोड़ा ने आगे लिखा- एक्टर होना आसान नहीं होता। कुछ भी हो जाए लेकिन काम चलता रहना चाहिए। ये सच है अगर हम बीमार भी हो जाएं तब भी हम एक दिन के लिए भी छुट्टी नहीं ले सकते क्योंकि शूट करना जरूरी है।अक्सर हम कल के ऐपिसोड के लिए आज शूट कर रहे होते हैं।
शक्ति ने ये भी बताया कि तीन दिन पहले सेट पर तेंदुआ घुस आया था। उन्होंने कहा- शुक्र है कि जब तेंदुआ सेट पर आया तब हममें से कोई भी वहां नहीं था। कैमरा ऑन था और कैमरे में तेंदुआ कैप्चर हो गया था। वो कुत्तों और बंदरों का शिकार करने आया था।
रात के अंधेरे में हम जानरों के लिए बन सकते हैं आसान टारगेट: शक्ति अरोड़ा 
शक्ति अरोड़ा ने आगे बताया- फिल्मसिटी के अंदर तैनात वाइल्डलाइफ ऑफिशियल्स ने हमें बताया कि तेंदुआ हम पर तब तक अटैक नहीं करेगा जब तक हम घबराएं न या फिर उसे छेड़ न दें। इस वजह से हम सेट पर काफी सावधानी बरतते हैं। मैं कोशिश करता हूं कि कभी भी सेट पर अकेला न रहूं।
मेरी कोशिश रहती है कि कोई न कोई सेट पर हमेशा मेरे साथ ही रहे, क्योंकि आप कभी भी पूरी तरह रिलैक्स होकर बैठे नहीं रह सकते। रात की शूटिंग के वक्त हम इन जानवरों के लिए आसान टारगेट होते हैं। बिना बात के खून चखा दूं उन्हें इसका मतलब नहीं। मानसून में भी जमीन के अंदर रहे सांप बाहर निकल आते हैं।
मुंबई में फिल्म सिटी में कई शोज की शूटिंग होती है। ये जगह संजय गांधी नेशनल पार्क से लगी हुई है।